Tóbaksfrumvarp lagt fram í Ástralíu
Frumvarp um nýja og látlausari sígarettupakka var lagt fram á þingi í Ástralíu í dag. Heita flutningsmenn þess að gefast ekki upp fyrir ógnunum tóbaksrisa. Hefur Philip Morris höfðað mál gegn Áströlum vegna frumvarpsins sem gerir ráð fyrir að vörumerki verði fjarlægð af pökkunum.
"Ég held að að það sýni að ógnandi tilburðir tóbaksrisanna hafi ekki virkað að við leggjum þetta frumvarp fram í dag. Ríkisstjórninni verður ekki bolað frá því að grípa til þessara aðgerða," sagði Nicola Roxon, heilbrigðisráðherra landsins.
Verði frumvarpið samþykkt væri það hið fyrsta sinnar tegundar í heiminum. Gerir það ráð fyrir að öll vörumerki verði fjarlægð af sígarettupökkum, þeir verði í drungalegum grænum lit með mynd af afleiðingum reykinga.
Segir Roxon að tilgangur frumvarpsins sé að fækka reykingamönnum um helming fyrir árið 2018 og verði þeir þá ekki fleiri en tíu prósent þjóðarinnar. Eru þeir nú um 19% í Ástralíu og verða um 15 þúsund manns að bana á ári hverju.
"Við grípum til þessara aðgerða því að tóbak er ekki eins og hver önnur lögleg vara. Þegar það er notað eins og ætlast er til er það banvænt. Við ætlum að fækka þeim sem byrja að reykja á annað borð og fjarlægja þann dýrðarljóma sem hugsanlega tengist reykingum," segir Roxon.
Fylgjast Nýsjálendingar, Kanadamenn og Bretar grannt með gangi mála í Ástralíu en þar íhuga stjórnvöld að grípa til svipaðra aðgerða.
Frumvarp um nýja og látlausari sígarettupakka var lagt fram á þingi í Ástralíu í dag.
Heita flutningsmenn þess að gefast ekki upp fyrir ógnunum tóbaksrisa.
Hefur Philip Morris höfðað mál gegn Áströlum vegna frumvarpsins sem gerir ráð fyrir að vörumerki verði fjarlægð af pökkunum.
Verði frumvarpið samþykkt væri það hið fyrsta sinnar tegundar í heiminum.
Gerir það ráð fyrir að öll vörumerki verði fjarlægð af sígarettupökkum, þeir verði í drungalegum grænum lit með mynd af afleiðingum reykinga.
Fylgjast Nýsjálendingar, Kanadamenn og Bretar grannt með gangi mála í Ástralíu en þar íhuga stjórnvöld að grípa til svipaðra aðgerða.